《读张功父南湖集》
元代·方回

生长勋门富贵中，秕糠将相以诗雄。端能活法参诚叟，更觉豪诗类放翁。

举似今人谁肯信，元来妙处不全工。镂金组绣同时客，合向南湖立下风。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。